భూపాలపల్లి (పట్టణం)
భూపాలపల్లి, భారత దేశంలోని తెలంగాణ రాష్ట్రం, భూపాలపల్లి మండలానికి చెందిన ఒక పట్టణం/గ్రామం
జయశంకర్ (భూపాలపల్లి) జిల్లాకు పరిపాలనా కెేంద్రం,అదే పేరుతో ఉన్న మండల కేంద్రం.[1].
లోగడ "భూపాలపల్లి" వరంగల్ జిల్లాలో, ఒక రెవిన్యూ డివిజనుగా మరియు మండలముగా ఉండేది.
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వరంగల్ జిల్లాకు చెందిన 16 మండలాలు, కరీంనగర్ జిల్లాలకు చెందిన 5 మండలాలు కలిపి (1+20) ఇరవైఒక్క మండలాలతో జయశంకర్ (భూపాలపల్లి) నూతన జిల్లాగా ప్రకటించి, జిల్లా పరిపాలనా కేంద్రంగా భూపాలపల్లి ఉండేలాగున ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.[2].
భూపాలపల్లి నగర పంచాయతీగా 2012 లో ఏర్పడంది. ఈ పట్టణం అధికార పరిధి 52.62km2 (20.32sqmi).[3]
పట్జణ జనాభా: 2011భారత జనగణన గణాంకాల ప్రకారం జనాభా - మొత్తం 86,729 - పురుషులు 43,855 - స్త్రీలు 42,874.
పూర్తి వ్యాసం భూపాలపల్లి శాసనసభ నియోజకవర్గంలో చూడండి.
ప్రత్యేక తెలంగాణ రాష్ట్రం ధ్యేయంగా సెప్టెంబరు 13, 2011 నుంచి అక్టోబరు 23, 2011 వరకు మండలంలోని ప్రభుత్వోద్యోగులందరూ విధులను నిర్వహించక 42 రోజులపాటు సకలజనుల సమ్మెలో పాల్గొన్నారు. మండలంలోని విద్యాసంస్థలు, ప్రభుత్వ కార్యాలయాలు అన్నీ మూతపడ్డాయి.
వర్గం:జయశంకర్ జిల్లా గ్రామాలు